CELEX: 32021D1304
Language: da
Date: 2021-08-05 00:00:00
Title: Rådets afgørelse (FUSP) 2021/1304 af 5. august 2021 om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea

6.8.2021   
               
               
                  DA
               
               
                  Den Europæiske Unions Tidende
               
               
                  L 283/13
               
            
         RÅDETS AFGØRELSE (FUSP) 2021/1304
         af 5. august 2021
         om ændring af afgørelse (FUSP) 2016/849 om restriktive foranstaltninger over for Den Demokratiske Folkerepublik Korea
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 29,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 27. maj 2016 vedtog Rådet afgørelse (FUSP) 2016/849 (1) om restriktive foranstaltninger over for Den Demokratiske Folkerepublik Korea.
                  
               
                     (2)
                  
                  
                     I overensstemmelse med artikel 36, stk. 2, i afgørelse (FUSP) 2016/849 har Rådet revideret listerne over udpegede personer og enheder i bilag II, III, V og VI til nævnte afgørelse.
                  
               
                     (3)
                  
                  
                     De restriktive foranstaltninger over for alle personer og enheder på listerne i bilag II og III til afgørelse (FUSP) 2016/849 bør opretholdes, og begrundelsen for ti personer og én enhed samt de identificerende oplysninger om fire personer bør ajourføres.
                  
               
                     (4)
                  
                  
                     Endvidere bør de identificerende oplysninger om én person på listen i bilag I til afgørelse (FUSP) 2016/849 ajourføres.
                  
               
                     (5)
                  
                  
                     Afgørelse (FUSP) 2016/849 bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilag I, II og III til afgørelse (FUSP) 2016/849 ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 5. august 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  Rådets afgørelse (FUSP) 2016/849 af 27. maj 2016 om restriktive foranstaltninger over for Den Demokratiske Folkerepublik Korea og om ophævelse af afgørelse 2013/183/FUSP (EUT L 141 af 28.5.2016, s. 79).
      
      
         
            BILAG
            
                        1)
                     
                     
                        I bilag I til afgørelse (FUSP) 2016/849 under overskriften »A. Personer« affattes punkt 77 således:
                        
                                     
                                 
                                 
                                    Navn
                                 
                                 
                                    Alias
                                 
                                 
                                    Fødselsdato
                                 
                                 
                                    Dato for FN's opførelse på listen
                                 
                                 
                                    Begrundelse
                                 
                              
                                    »77.
                                 
                                 
                                    Ri Pyong Chul
                                 
                                 
                                    Ri Pyong Chol, Ri Pyo'ng-ch'o'l
                                 
                                 
                                    Fødselsdato: 1948
                                    Nationalitet: DPRK
                                    Køn: mand
                                    Adresse: DPRK
                                 
                                 
                                    22.12.2017
                                 
                                 
                                    Suppleant i det koreanske arbejderpartis politiske kontor og første vicedirektør for Munitions Industry Department (MID).«
                                 
                              
                  
                        2)
                     
                     
                        I bilag II til afgørelse (FUSP) 2016/849 under overskriften »I. Personer og enheder, der er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem«, underoverskrift »A. Personer« affattes punkt 6, 7, 10, 11, 15, 16, 17, 18, 19, 24 og 25 således:
                        
                                     
                                 
                                 
                                    Navn
                                 
                                 
                                    Alias
                                 
                                 
                                    Identificerende oplysninger
                                 
                                 
                                    Opførelsesdato
                                 
                                 
                                    Begrundelse
                                 
                              
                                    »6.
                                 
                                 
                                    SO Sang-kuk
                                 
                                 
                                    SO Sang Kuk
                                 
                                 
                                    Fødselsdato: 30.11.1938
                                    Køn: mand
                                 
                                 
                                    22.12.2009
                                 
                                 
                                    Leder af afdelingen for atomfysik på Kim Il Sung-Universitetet.
                                 
                              
                                    7.
                                 
                                 
                                    KIM Yong Chol
                                 
                                 
                                    KIM Yong-Chol; KIM Young-Chol; KIM Young-Cheol; KIM Young-Chul
                                 
                                 
                                    Fødselsdato: 1946
                                    Fødested: Pyongan-Pukto, DPRK
                                    Køn: mand
                                 
                                 
                                    19.12.2011
                                 
                                 
                                    Medlem af det koreanske arbejderpartis centrale militærkommission, politbureauet og kommissionen for statsanliggender i Den Demokratiske Folkerepublik Korea. Tidligere leder af Reconnaissance General Bureau, en enhed, der er sanktioneret af FN's Sikkerhedsråd. Kan være blevet genindsat som direktør for United Front Work Department.
                                 
                              
                                    10.
                                 
                                 
                                    HONG Sung-Mu
                                 
                                 
                                    HUNG Sun Mu; HONG Sung Mu
                                 
                                 
                                    Fødselsdato: 1.1.1942
                                    Køn: mand
                                 
                                 
                                    20.5.2016
                                 
                                 
                                    Vicedirektør for Munitions Industry Department (MID). Ansvarlig for udvikling af programmer vedrørende konventionelle våben og missiler, herunder ballistiske missiler. En af hovedmændene bag de industrielle udviklingsprogrammer for nukleare våben. Er som sådan ansvarlig for DPRK's nukleare programmer, ballistiske missilprogrammer eller programmer for andre masseødelæggelsesvåben. Overværede affyringen af det interkontinentale ballistiske Hwasong-15-missil den 28. november 2017. Deltog i juli 2020 i et møde i det koreanske arbejderpartis centrale militærkommission med emnet »afskrækkelse mod krig«, som er en omskrivning, der henviser til DPRK's atomprogram. Genvalgt til partiets centralkomité i januar 2021.
                                 
                              
                                    11.
                                 
                                 
                                    JO Kyongchol
                                 
                                 
                                    JO Kyong Chol
                                 
                                 
                                    Køn: mand
                                 
                                 
                                    20.5.2016
                                 
                                 
                                    General i Koreas folkehær. Tidligere medlem af det koreanske arbejderpartis centrale militærkommission, som er et centralt organ for spørgsmål af betydning for det nationale forsvar i DPRK. Direktør for den militære sikkerhedskommando. Er som sådan ansvarlig for at støtte eller fremme DPRK's programmer i forbindelse med nukleare våben, ballistiske missiler eller andre masseødelæggelsesvåben. Ledsagede Kim Jong Un til den største skydeøvelse nogensinde for langtrækkende artilleri. Genvalgt til partiets centralkomité i januar 2021.
                                 
                              
                                    15.
                                 
                                 
                                    KIM Rak Kyom
                                 
                                 
                                    KIM Rak-gyom; KIM Rak Gyom
                                 
                                 
                                    Køn: mand
                                 
                                 
                                    20.5.2016
                                 
                                 
                                    Firestjernet general, tidligere øverstbefalende for Strategic Rocket Forces, en enhed, der er udpeget af FN og omfatter fire strategiske og taktiske missilenheder, herunder KN-08-brigaden (ICBM). Tidligere medlem af det koreanske arbejderpartis centrale militærkommission, som er et centralt organ for spørgsmål af betydning for det nationale forsvar i DPRK. Ifølge oplysninger i medierne deltog KIM i april 2016 i testen af ICBM-motoren sammen med KIM Jong Un. Er som sådan ansvarlig for at støtte eller fremme DPRK's programmer i forbindelse med nukleare våben, ballistiske missiler eller andre masseødelæggelsesvåben. Gav ordre til en prøveaffyring af ballistiske raketter.
                                 
                              
                                    16.
                                 
                                 
                                    KIM Won-hong
                                 
                                 
                                    KIM Won Hong
                                 
                                 
                                    Fødselsdato: 7.1.1945
                                    Fødested: Pyongyang, DPRK
                                    Pasnr.: 745310010
                                    Køn: mand
                                 
                                 
                                    20.5.2016
                                 
                                 
                                    General. Tidligere første vicedirektør i Koreas Folkehærs afdeling for generel politik. Tidligere direktør for den statslige sikkerhedstjeneste. Tidligere minister for statens sikkerhed. Tidligere medlem af det koreanske arbejderpartis centrale militærkommission og den nationale forsvarskommission, der var et centralt organ for nationale forsvarsanliggender i DPRK, inden den blev omdannet til kommissionen for statslige anliggender (SAC), som er de centrale organer for nationale forsvarsanliggender i DPRK. Er som sådan ansvarlig for at støtte eller fremme DPRK's programmer i forbindelse med nukleare våben, ballistiske missiler eller andre masseødelæggelsesvåben.
                                 
                              
                                    17.
                                 
                                 
                                    PAK Jong-chon
                                 
                                 
                                    PAK Jong Chon
                                 
                                 
                                    Køn: mand
                                 
                                 
                                    20.5.2016
                                 
                                 
                                    Udnævnt til marskal i Koreas Folkehær i oktober 2020, chef for generalstaben siden april 2019. Medlem af politbureauet siden april 2020. Medlem af det koreanske arbejderpartis centrale militærkommission, som er et centralt organ for spørgsmål af betydning for det nationale forsvar i DPRK. Er som sådan ansvarlig for at støtte eller fremme DPRK's programmer i forbindelse med nukleare våben, ballistiske missiler eller andre masseødelæggelsesvåben. Valgt til partiets centralkomité, centralkomitéens politiske kontor og den centrale militærkommission i januar 2021.
                                 
                              
                                    18.
                                 
                                 
                                    LI Yong-ju
                                 
                                 
                                    RI Yong Ju
                                 
                                 
                                    Køn: mand
                                 
                                 
                                    20.5.2016
                                 
                                 
                                    Admiral i Koreas Folkehær. Tidligere medlem af det koreanske arbejderpartis centrale militærkommission, som er et centralt organ for spørgsmål af betydning for det nationale forsvar i DPRK. Tidligere øverstkommanderende for Det Koreanske Folks Søværn, som er involveret i udviklingen af ballistiske missilprogrammer og i udviklingen af DPRK's søværns nukleare kapaciteter. Er som sådan ansvarlig for at støtte eller fremme DPRK's programmer i forbindelse med nukleare våben, ballistiske missiler eller andre masseødelæggelsesvåben.
                                 
                              
                                    19.
                                 
                                 
                                    SON Chol-ju
                                 
                                 
                                    SON Chol Ju
                                 
                                 
                                    Køn: mand
                                 
                                 
                                    20.5.2016
                                 
                                 
                                    General i Koreas Folkehær. Vicedirektør med ansvar for organiseringen af Koreas Folkehær og tidligere politisk direktør for luft- og antiluftstyrkerne, der fører tilsyn med udviklingen af moderniserede luftværnsraketter. Er som sådan ansvarlig for at støtte eller fremme DPRK's programmer i forbindelse med nukleare våben, ballistiske missiler eller andre masseødelæggelsesvåben. Fremgik angiveligt på en liste som deltager i et møde i den centrale militærkommission i maj 2020 som vicedirektør med ansvar for organiseringen af Koreas Folkehær.
                                 
                              
                                    24.
                                 
                                 
                                    RI Myong Su
                                 
                                 
                                     
                                 
                                 
                                    Fødselsdato: 1937
                                    Fødested: Myongchon, det nordlige Hamgyong, DPRK
                                    Køn: mand
                                 
                                 
                                    7.4.2017
                                 
                                 
                                    Vicemarskal i Koreas Folkehær, første viceøverstbefalende for Koreas Folkehærs øverste kommando. Indtil 2018 medlem af den centrale militærkommission i det koreanske arbejderparti og stabschef i folkets væbnede styrker. Ri Myong Su har fortsat stor indflydelse på nationale forsvarsspørgsmål, herunder DPRK's programmer i forbindelse med nukleare våben, ballistiske missiler eller andre masseødelæggelsesvåben. Han deltager regelmæssigt i nordkoreanske militærparader. RI er et langvarigt medlem af Folkets Øverste Ret (SPA), for tiden den 14.
                                 
                              
                                    25.
                                 
                                 
                                    SO Hong Chan
                                 
                                 
                                     
                                 
                                 
                                    Fødselsdato: 30.12.1957
                                    Fødested: Kangwon, DPRK
                                    Pasnr.: PD836410105
                                    Udløbsdato: 27.11.2021
                                    Køn: mand
                                 
                                 
                                    7.4.2017
                                 
                                 
                                    Første viceminister og direktør i den logistiske afdeling for folkets væbnede styrker, medlem af det koreanske arbejderpartis centrale militærkommission og generaloberst i folkets væbnede styrker. I denne egenskab er So Hong Chan ansvarlig for at støtte eller fremme DPRK's programmer i forbindelse med nukleare våben, ballistiske missiler eller andre masseødelæggelsesvåben. Genvalgt som medlem af partiets centralkomité i januar 2021.«
                                 
                              
                  
                        3)
                     
                     
                        I bilag II til afgørelse (FUSP) 2016/849 under overskriften »I. Personer og enheder, der er ansvarlige for DPRK's nukleare programmer, ballistiske missilprogrammer eller programmer for andre masseødelæggelsesvåben, eller personer eller enheder, der handler på deres vegne eller efter deres anvisninger, eller enheder, der ejes eller kontrolleres af dem«, underoverskrift »B. Enheder« affattes punkt 4 således:
                        
                                     
                                 
                                 
                                    Navn
                                 
                                 
                                    Alias
                                 
                                 
                                    Sted
                                 
                                 
                                    Opførelsesdato
                                 
                                 
                                    Andre oplysninger
                                 
                              
                                    »4.
                                 
                                 
                                    Atomforskningscentret i Yongbyon
                                 
                                 
                                     
                                 
                                 
                                     
                                 
                                 
                                    22.12.2009
                                 
                                 
                                    Forskningscenter, der har medvirket til fremstilling af plutonium af militær kvalitet. Centret hører under General Bureau of Atomic Energy (enhed, som er opført på listen af FN's Sikkerhedsråd den 16.7.2009). I den endelige rapport fra marts 2021 bemærker det ekspertpanel, der er nedsat i henhold til FN's sikkerhedsråds resolution 1874, at der er observeret skyer af damp fra den bygning, der anvendes til fremstilling af urandioxid (UO2), på uranberigelsesanlægget i Yongbyonkomplekset, og det rapporterer, at uranberigelsesanlægget i Yongbyon ifølge en FN-medlemsstat er i drift.«
                                 
                              
                  
                        4)
                     
                     
                        I bilag II til afgørelse (FUSP) 2016/849 under overskriften »II. Personer og enheder, der leverer finansielle tjenesteydelser eller sørger for overførslen af aktiver eller ressourcer, som kunne bidrage til DPRK's nukleare programmer, ballistiske missilprogrammer eller programmer for andre masseødelæggelsesvåben«, underoverskrift »A. personer« affattes punkt 2 således:
                        
                                     
                                 
                                 
                                    Navn
                                 
                                 
                                    Alias
                                 
                                 
                                    Identificerende oplysninger
                                 
                                 
                                    Opførelsesdato
                                 
                                 
                                    Begrundelse
                                 
                              
                                    »2.
                                 
                                 
                                    KIM Tong-un
                                 
                                 
                                    KIM Tong Un
                                 
                                 
                                    Fødselsdato: 1.11.1936
                                    Køn: mand
                                 
                                 
                                    22.12.2009
                                 
                                 
                                    Tidligere direktør for »Office 39« i det koreanske arbejderpartis centralkomité, som beskæftiger sig med spredningsfinansiering. Var i 2011 angiveligt ansvarlig for »Office 38«, der skulle skaffe midler til ledere og medlemmer af eliten.«
                                 
                              
                  
                        5)
                     
                     
                        I bilag III til afgørelse (FUSP) 2016/849 under overskriften »Liste over personer omhandlet i artikel 23, stk. 1, litra c), og artikel 27, stk. 1, litra c)«, underoverskrift »A. Personer« affattes punkt 6 således:
                        
                                     
                                 
                                 
                                    Navn
                                 
                                 
                                    Identificerende oplysninger
                                 
                                 
                                    Opførelsesdato
                                 
                                 
                                    Begrundelse
                                 
                              
                                    »6.
                                 
                                 
                                    YUN Chol alias CHOL Yun
                                 
                                 
                                    Tredje sekretær ved DPRK's ambassade i Kina
                                 
                                 
                                    22.1.2018
                                 
                                 
                                    Chol Yun er af FN's ekspertpanel identificeret som kontaktperson for DPRK-selskabet General Precious Metal, som er involveret i salg af lithium-6, et produkt omfattet af FN's forbud, og DPRK-diplomat.
                                    General Precious Metal er tidligere af Unionen identificeret som et alias for den FN-udpegede enhed Green Pine.«